Diari Oficial de la Generalitat Valenciana


Sumari del DOGV 5766, del 20-05-2008 (2008/6286)

ACORD de 16 de maig de 2008, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Xeresa.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5766

Data del DOGV
:   20-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6286


Data del document
:   16-05-2008

Organisme emissor
:   Conselleria de Presidència

Tipus de document
:   Acord

Descriptors 

:   * Xeresa
    * administració local
    * expropiació

ACORD de 16 de maig de 2008, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Xeresa. [2008/6286]  
El Consell, en la reunió del dia 16 de maig de 2008, va adoptar l'acord següent:  
L'Ajuntament de Xeresa, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de condicionament entre Xeresa i el pas superior sobre l'AP-7. Glorieta.  
Esta declaració d'urgent ocupació en les obres de condicionament entre Xeresa i el pas superior sobre l'AP-7. Glorieta, es justifica per les raons següents: la pèrdua del finançament de la Diputació Provincial per import del total del preu d'execució per contracta de l'obra, si esta no es du a terme en els termes i terminis establits per l'entitat referenciada, i per a aconseguir la supressió dels importants problemes de seguretat viària i la millora de la funcionalitat i la capacitat del tram viari esmentat.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, havent-se presentat al·legacions que va resoldre el Ple de la corporació.  
Hi consten l'aprovació del projecte d'obres, l'acta de replantejament i la retenció de crèdit.  
Per tot això, conforme les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, i a proposta del conseller de Presidència, el Consell   
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Xeresa per a l'execució del projecte de condicionament entre Xeresa i el pas superior sobre l'AP-7. Glorieta, que es relacionen a continuació:  
Relació de béns afectats  
Parcel·la 1  
Terreny de 2.379,61 m² de superfície, a segregar de la parcel·la núm. 335 del Polígon 1 del Cadastre Parcel·lari de Rústica del terme municipal de Xeresa, de 7.413 m² de superfície, referència cadastral núm. 00226E214042711306AB. Els seus límits són: el camí 98 (N), el camí 643 (S), la carretera d'accés a Xeresa (E) i la parcel·la 319 (O).  
El bé immoble està qualificat com a sòl urbanitzable, xarxa primària de dotacions públiques, conforme al Pla General d'Ordenació Urbana.  
Propietari: Saneamiento Martínez, SL.  
Domicili: c/ Gravador Esteve, núm. 33. 46144 València.  
Parcel·la 2  
Terreny de 174,29 m² de superfície, a segregar de la parcel·la núm. 657 del Polígon 1 del Cadastre Parcel·lari de Rústica del terme municipal de Xeresa, de 1.427 m² de superfície, referència cadastral núm. 15078J084406532599QZ. Els seus límits són: les parcel·les 331 y 333 (N), el camí 980 (S), carretera d'accés a Xeresa (E), i la parcel·la 677 (O).  
El bé immoble està qualificat com a sòl urbanitzable, xarxa primària de dotacions públiques, conforme al Pla General d'Ordenació Urbana.  
Propietari: Ismael Gorrita Bou.  
Domicili: c/ Cervantes, núm. 62. 46081 Xeraco.  
Parcel·la 3  
Terreny de 26,09 m² de superfície, a segregar de la parcel·la núm. 331 del Polígon 1 del Cadastre Parcel·lari de Rústica del terme municipal de Xeresa, de 5.569 m² de superfície, referència cadastral núm. 46148A001003310000Hk. Els seus límits són: les parcel·les 472 i 330 (N), la parcel·la 657 (S), carretera d'accés a Xeresa (E), i les parcel·les 332 i 333 (O).  
El bé immoble està qualificat com a sòl urbanitzable, xarxa primària de dotacions públiques, conforme al Pla General d'Ordenació Urbana.  
Propietària: Amparo Aparisi Peiró.  
Domicili: c/ Sant Antoni, núm. 109. 46325 Carcaixent.  
El present acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora al·legacions només a l'efecte d'esmenar possibles errors que s'hagen produït en indicar els béns afectats per la urgent ocupació.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà de la publicació del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'este acord en el Diari Oficial de la Comunitat Valenciana, segons els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercir qualsevol altra via que estimen oportuna.  
València, 16 de maig de 2008  
El vicepresident primer i secretari del Consell,  
VICENTE RAMBLA MOMPLET